
In honorem Beati Claret (1) 


HIMNUS 

Carmen a P. H. Martija compositum et in Palaestra Latina, a. IV, 
p, 82 vulgatum carissimus R. Illa. C. M. F. in dictionem 
Hispanicam reddidit. 

CHORUS 

Resuene en canticos — el cielo altisimo, 
vibren de jubilo — tierra y oceanos; 
a Antonio Maria, — nombre dulcisimo, 
entonen himnos fervidos. 

STROPHAE 

Cual luz que sombras — hiende con impetu, 

Claret invicto — vuelas intrepido; 
izando el pendon de Maria 

que alumbra radiante el firmamento. 

De Dios la gloria — arde en tu espiritu, 
te urge de Cristo — caridad fervida; 
no temes, no, hierros de muerte, 
ni el grito de la lucha te arreda. 

Ya audaz acrece - el fragor belico, 
el cielo en lumbres — brilla de subito: 
heridas se abaten, huyendo, 
las hordas al lustre de tu nombre. 

Tu de la Madre - los triumfos epicos 
muestra ya al mundo, — invicto heroe; 
a ti ya tus hijos, oh Padre, 
glorioso dirante para siempre. 

Y mientras lleven — los rios agiles 
al mar sus ondas, — seras tu celebre, 
sobre la tierra destellando 
tu gloria de luz resplandeciente. 

Loor al Padre, — creador artifice, 
loor al Hijo — que elige apostoles, 
loor al Espiritu Santo 
que en ti vertio prodigo sus dones. 

(1) Memoriam voluimus recolere dilectissimi Patris et fundatoris, cujus solemoltas hoc ipso mense Oc¬ 
tobri dic 23 celebratur. 

ANNUS. SCHOL. V. NUM. 37 1934-1935 MENSE OCTOBRI MCMXXXIV 

PALAESTRA 

LATINA 

MENSTRUUS DE LATINITATE COMMENTARIUS 

Pretium subnotationis annuae, solutione antelata, est 6 pessetarum in Hispania, 7 in America et Lusitania, 8 in 
reliquis civitatibus. Pretium mittatur oportet ad Administratorem; CERVERA (Larida) - Universidad - Espafta 


De recta linguae Latinae pronuntiatione' 1 ’ 

Diphthongi ae oe, ai oi comparate pronuntiantur.— 

e) Ex nativa sonorum expressione. Multa diximus in superiore 
studiorum curriculo de iis diphthongis, quae, uti facile animadver¬ 
terint intenti lectores, ad nostram sententiam utique faciunt. Com¬ 
modum etiam adminiculum praestare possunt in pervestigandis legi¬ 
timis sonis recentes editiones criticae quae ad primaevam originem 
textus restituerunt. Hodie quaedam ex iisdem deducere curabo. 

Ac primum quidem apud omnes notam esse scimus nativam, 
non suppositiciam cachinnorum emissionem. Qui ad rem nondum 
attenderit, videat quo modo cum large et candide ridemus post unum 
a adspiratum vel duo vel tria, ad ultimum ita proferamus sonum ut 
per a incoeptum, per i leniter concludamus. Sonum illum termina¬ 
lem veteres comici Terentius et Plautus per ae repraesentabant: ea¬ 
dem quippe est diphthongus vera et omnino naturalis En tibi aliqua 
exempla apud Terentium: (Eun. III, 1, 36) Gn. Hahahahoe !Th. Quid 
est? Gn. Facete, lepide, laute, nil supra. (Eaut. V, 1, 13): Hahahae! 
Me. Quid risisti? Ch. Servi venerunt in mentem Syri calliditates. 
(Andr. IV, 4, 15): Hahae! mirum vero, impudenter mulier si facit. 

Nunc autem testem etiam adducamus Plautum qui saepe etiam 
in comoediis suis cachinnos personare fecit. (Pseud. IV, 1, 36): Ut 
ego accipiam te hodie lepide, ubi effeceris hoc opus Si. Hahahae! 
(Ib. IV, 5, 1); Hahae!, nunc demum mi animus in tuto loco est. 

Non equidem celabo esse etiam apud eundem Plautum, sed 
semel, nunquam autem apud Terentium, cachinnum finitum per e 

(1) Vide num sup tn. Junio, p. 157. 

(Poen. III, 5, 23): Hahahe, jam teneo quid sit; perspexi modo. Sed 
hoc nihil contra pronuntiationem probat, sed potius eam confirmat. 
Nonne aliquando risum modo haud regulari emittimus? Ita contigis- 
se manifestat Plautus eo loco cum per e non per ae notavit. 

Diphthongi ae sonitum in ai ostendit quoque Cicero in libro 
De fin. bon. et mal. cum quemdam Albucium praetorem qui se pla¬ 
ne Graecum dici vellet, multa venustate et sale Graece salutatum in¬ 
ducit a Scaevola his verbis: 

Chaere-inquam-Tite, lictores, turba omnis; 

Chaere, Tite, hinc hostis mi Albucius, hinc inimicus; 
ubi Graeca diphthongus aX illius salutationis yatpe in Latinum per ae 
transfertur. Ex alio etiam Ciceronis loco ad eam etiam, de qua agi¬ 
mus, conclusionem licet devenire. 

Ille enim in Philippica XIV et quidem ad extremum habet: «Cum¬ 
que legio Dartia princeps cum hostibus conflixerit atque ita cum ma¬ 
jore numero hostium contenderit ut cum plurimos caederent, cade - 
rent nonnulli»... Ad haec ultima verba scite notat Andreas Rosilli: 
«Exemplum id est paranomasiae et chiliasmi». Chiliasmus quidem 
facile percipitur, quae figura consistit in eo quod voces binae binis 
vocibus opponuntur: sed nisi caederent pronunties ut caiderent, non 
percipitur paranomasia, qua voces paene similes et colludentes in 
sensu dissimili proferuntur. 

f) Ex inscriptionibus selectis. Ante Terentii et Plauti aeta¬ 
tem, scilicet ducentis annis ante Christum natum, non solum inscrip¬ 
tiones sed scripta fere omnia per ai et oi diphthongos adparebant. 
Cujus rei auctores habemus grammaticos tum veteres tum recentio- 
res, quorum inter veteres Velium Longum liceat producere: «Illud 
etiam adnotandum circa i litteram est, quod ea quae nos per ae, an¬ 
tiqui per ai scriptitaverunt». 

Ex recentioribus Vossium prodo: «Quid quod veteres ai et oi 
usurparunt, ubi posteriores praetulerunt ae et oe? Ita inscriptiones 
ante Augusti Ciceronisque aevum Aimilius et Divai, atque eandem 
diphthongum post, conatus est revocare Claudius imperator etiam 
scito publico, unde illam invenias in omnibus ejus temporis lapidi¬ 
bus, sed Claudio exstincto, rursus obtinuit ae*. 

Quae quidem testimonia ideo prae aliis delegi quod praeter 
cetera illud etiam patefaciunt: eosdem plus minus retinuisse sonos ai 
et oi, cum mutationem ae et oe sunt perpessae. 

In pluribus non in omnibus Claudiani imperii inscriptionibus 
restituta videtur antiqua ai diphthongus. Sint exemplum anno 49 
post Christum: 

Ti. Claudius, Drusi F. Caisar, Auo. Germanicus Pont.Max. Trib. Pot. 

[et cet. 

Ti, Claudius, Caisar, Aug. Ger. Pont. Max. Trib. Pot. et cet. (1) 

At illud magis admirationem movet quod non semel in eodem 
lapide eadem diphthongus nunc per ai, nunc per ae' inscriptum per- 
spicias. Sic lege ex anno post Christum 51: Ti. Claudio Caisare, Aug. 
Germanico V, Ser. Cornelio Orfito cos. Isidi Invictai et Serapi M. 
Aidius Serviliae et cet. Medullinae Camilli, Ti. Claudii Neronis, Ger¬ 
manici Sponsae Acratus L. Paidagogus. < 2 > 

Quidquam autem adjicere libet quae diphthongum oi pertin¬ 
gat. Nonne id satis quod comoedia illa quae graece luerat 'ASsXcpo! la- 
tine Terentius Adelphoe inscripserit? Habemus etiam ex Graeco 
recepta coemeterium xottirjiVjptov, coenobium xoivo6tov, coenum xoivov, cet, 

Neque solum verba Graeca in Latinum conversa mutant ai in 
ae, sed crebrius etiam verba unice Latina in Graecum translata per 
ai reddunt Latinam diphthongum ae. Quid vocabulo praetorium la- 
tinius? Cum Graeci scriptores illud adhibent scribunt semper xpatxd- 
ptov. (3 > 

Ut vero finem huic negotio faciamus interrogandum occurrit: 
Si Graeci scripserunt ai atque idem fecerunt veteres Latini, neque 
diversa erat, ut probabamus, pronuntiatio ae Latinorum aureae aeta¬ 
tis, cur hi ae quam ai scribere maluerunt? 

Prima ratio est quia sonus diphthongalis alterius litterae non 
est plane i. Verum cum i in puncto indivisibili consistat l4) , dum so¬ 
nus ille diphthongalis ad hoc punctum non pervenerit reapse erit e 
accedens tamen ad i. Ideo auctores classici rectius scripserunt e, 
quamvis aliquatenus audirent i. Altera ratio est quia in fine vocabu 
lorum Latinorum non datur i breve, nisi ex exceptione, Ergo altera 
littera tot diphthongorum ultimae syllabae non potest esse i sed e; 
inde etiam consuetudo omnes alias diphthongos scribendi per ae. 
Quomodo etiam jungas duas vocales in unam syllabam longam si 
quantitas debilioris sit longa? 

Tertia ratio est quia cum haud semel debuit accidere ut diph¬ 
thongus per dieresim destrueretur, eam destructionem voluerunt 
indicare per i, loco e, quod fuerat in diphthongo. 

Emmanuel JOVE, C. M. F. 


(1) Orclliua, Idscrlpf Lat. Select numeri 1{t), 111,—{!) tb, mitti. 714. 7ld.-*(3) Bberhard Ntlllt. (* 
Brugnaatfn, Abr4g4 Gr Cdmp. 17, 5/ 

Narragonia et Crocodilopolis 

vel 

Amaranta Surrepta 

Drama tragicomicum a P. A. Erem. Viatore S. V. D. conscriptum 

«Qui profert multa, nonnemini 
profert aliquid» 

(Goethe «Faustus*) 


PERSONAE 


Baro rex Narragoniae. 

Bufo ejus cubicularius. 

Grobianus rex Utopiae. 

Almansor rex Mormoniae. 

Gambr!NUS comes Paconiae., 

Bombus comes Batrachiae. 

Falco magister equitum. 

Salaco conquisitor militum. 
Megalosaurus agricola Croeodilopoli 
tanus. 

Mopsus vates. 

Theophrashis » 

Alastor agricola Salamandriae. 


Vespa proci. 

Milvus » 

Passerculus » 

Samuel vestiarii 
Absalom » 

Scaurus securitatis publicae ministris 
praefectus. 

Aulici 

Milites 

Satellites 

Custodes securitatis publicae. 

Famuli Baronis. 

Plebs Salamandriae. 


loca Salamandria caput Narragoniae. tempus: Indefinitum. 
Crocodilopolis caput Centauriae. 

ACTUS PRIMUS 
(In palatio Baronis) 

I 1. Baro, solus, inermis, veste satis detrita indutus, ad theatrum versus. 


Baro. —Salvete omnes qui Spectatura et 
auditum huc convenistis! Nonnullis 
me prorsus ignotum esse suspicor. 
(Circumspicit omnes scaenae par¬ 
tes). F.xsto autem coram vobis Baro, 
qui rex Narragoniae gloriosissimus 
bellatorem audacissimum et rerum 
militarium peritissimum memet 
praestiti in certaminibus ac proeliis 
apud Gaugamela, Pelusium, Mara- 
thona, Salamina, Cannas, Catalau- 
num, Lipsiam, Leodium, Verdunum 
commissis. Sed verbis meis parum 
confidere mihi videmini, quod sine 
ullis fere dignitatis meae signis hic 
.circumcurso otiosus-, ast paulisper 
exspectate quaeso, dum rumor ali¬ 


quis ac tumultus exoriatur bellicus vel 
ludus equester, jam tunc reverentiam ju¬ 
re meritam mihi exhibebitis et cultu ho¬ 
norum me coletis splendidissimis armis 
indutum et paludamento recenti purpu¬ 
reo ornatum ex 'tabernis vestiariis Sa- 
muelis et Absalomi fratrum negotiato¬ 
rum Salamandriae in urbe mea regia 
nuperrime deprompto. (Ex scaena pos¬ 
teriore magnus exoritur tumultus. Ba¬ 
ro auscultat. Silentium) Quid sibi vult 
hic strepitus repentinus et horribilis? 
(Aliquis celeriter accedens auditur. 
Baro perspicit spatium medium). En 
accurrit Bufo, qui famulus mihi fidelis¬ 
simus de hoc tumultu me poterit docere. 

I. 2. Baro et Bufo (hic praepropere prodiens in scaenam mediam). 


Baro.—Q uidnam agitur, mi Bufo? 

Bufo.—D urissimum quiddam acciditet 
calamitosum. 

Baro. —Per omnes deos Olympi nuntia- 
re mihi festina, clavicularie, quid 
acciderit! 

Bufo. — Abdelcader, qui filius adulescens 
Mammutis califae Crocodilopolis ex 
tribus mensibus Salamandriae, id 
est, in hac ipsa urbe tua regia et in 
aliis Narragionae nostrae pagis vap¬ 
pa vagus clrcunvolitaverat, Amaran- 
tam virginem filiam tibi carissimam 
ex palatio nostro surreptam aufu¬ 
giens secum duxit; modo profecti 
sunt vehiculo automobili velocissi¬ 
mo. 

Baro.—Q uid dixisti? Aufugerunt et tu 
remanes hic animo admodum tran¬ 
quillo, neque eos insectaris? 

Bufo,— Insectari eos potero, mi rex, e 
fuga retrahere potero minime, cum 
currus automoblles multo citius cur¬ 
rere constat quam pedes meos se¬ 
nescentes et flaccidos. Proinde «ad 
Kaiendas Graecas»*') differ, quae 
mihi exsequenda modo mandasti! 
«Ignoramus et ignorabimus»* 1 ) quo 
Cotaphagus iste raptor cum Ama- 
ranta et praedis opulentis in fugam 
se conjecerit. ■'Durum! Sed levius fit 
patientia, quidquid corrigere est ne¬ 
fas* (3). Videant autem magistratus, 
ne quid Narragonia detrimenti ca¬ 
piat! 

Baro. —«Improbe amor, quid non mor¬ 
talia pectora cogis!» W. Eheu! Quan¬ 
tam fati atrocitatem! Filiolam 
jucundissimam — puellam pudicis- 
simam — Narragoniae solem sere¬ 
nissimum— venustatem et gloriam 
omnium patriae virginum subito et 
clandestine deductam atque surrep¬ 
tam! Surreptam ab Abdelcadero ne¬ 
quissimo ac sceleratissimo fure rap¬ 


tore, filio Mammutis califae vaferri¬ 
mo crocodilopolltano! — Profecto 
scelus atrum et inmane! Quod cri¬ 
men expiandum erit non verbis, non 
cumulis auri, gemmarum, margari¬ 
tarum. sed ferro ac sanguine! «Fiat 
justitia, pereat mundus!» (5) 

«'Esastctt 7j|J.ap, ox’dv «Kpooxo&edt!- 
Ttot’ okofk ifl» * 6 ) 

«Summa dies veniet, Crocodilopolis, 
tibi dira. «Urbs antiqua ruet multos 
dominata per annos *7>» «Age! Cete¬ 
rum censeo «Crocodilopolim» esse 
delendam» **) (ad Bufonem) Atten¬ 
de. Bufo! Bellum Mammuti principi 
califae statim parabis! Claudatur 
templum Pacis, aperiatur templum 
Bellonae! 

Bufo.—T e jubente, mi rex, omnia ilico 
perficientur. 

BARO.-Balmung, ensis meus sanguine 
Leviathan draconis cruentatus, erit 
evaginandus, scutum quod in acie 
Ninivitarum confertissima strenue 
dimicans Achmedo regi Siberiae ex¬ 
torsi, afferendum erit una cum tho¬ 
race adamantino et casside aurea 
quam Vespertilio regina Hippopha- 
giae mihi cum Potzliputzlio equite 
giga Mamelucarum quincipite belli¬ 
geratum profecturo sollemniter im¬ 
posuit. 

Bufo,—E nsis, scutum, thorax, cassis, 
ocreae, pharetra, sagittae, hasta, 
omnia afferentur (ad se ipsum) 
quanta quidem exstant in armenta¬ 
rio. 

Baro, —Rosinante* 9 ) caballus ille bella¬ 
tor, ignivomus sternendus erit ephip¬ 
pio eburneo et strangulo a Georginia 
virgine illa Longobardorum regina 
auro et fimbriis caeruleis eleganter 
exornato. 

Bufo. —Haec omnia cito confici poterunt 
dummodo nobis suppeditent milites. 

Horatius Flaccus (Od. 1 . 24 . 19-20 -(«) Vergilius 
Sed Illud Homeri (II. IV. 164; VI, 44).—(7) Cfr. 
Caballus fabulae Romanensia Dn. Quixote equitia 


(1) Imperator Augustus —( 2 ) Dubois-Repmond.— (3) 
Moro (Aen. IV, 412 ). — (5) Imperator Ferdinandu» I.—(6) 
Verg. Aen. II, 263. — (8) CIr. Plutardi. «Cato majora 27.— (9) 
a Mich. Cervantea confectae 


AC Segarra - Palaestra Latina (Cervera) 01/10/1934 - Pagina 7 


www.culturaclasica.com 


8 


Baro. — 0)«Nume xercitus vi elicere pos¬ 
sum ex terra?» Sed puncto temporis 
tot milites conscriptos habebimus, 
quot arenae granula inveniuntur in 
Sahara et Gobi et guttulae in Ocea- 
nis Atlantico et Indico. Tu ipse au¬ 
tem, cum designaverim et creaverim 
et constituerim te legatum meum 
extraordinarium, illco primum adi¬ 
bis Bombum, qui comes Batrachiae 
in castello quodam aureo Bospora¬ 
no habitat ut decies centena millia 
equitum hastatorum mihi submittat 
contra Mammutem, cujus filius Ab- 
delcader Narragoniam subdolus pri¬ 
vavit Amaranta virgine blandissima 
et thesauro opulentissimo. Deinde 
te conferes ad Almansorem regem 
Marmoniae — habitat autem haud 
ita procul a Susis in arce muris ar¬ 
genteis munitissima — deprecaturus 
ut nobis auxilietur decem millibus 
navium longarum holoserico undi- 

I. 3. Bufo 

Bufo. — Hoc iter satis longinquum ac 
molestiarum plenum fore arbitror. 
Fortasse Amaranta, dum revertero, 
inter vivos non jam invenietur. Quo 
casu belligerabimus frustra— ac pTi- 
mum quidem mihi emere oportebit 
calceamenta dupliciter soleata, qui¬ 
bus viarum molestiae sustineantur. 

— Ego nihil admodum eximiae ve¬ 
nustatis reperio in Amaranta ista, 
ut hujus virgunculae causa tantus 
excitetur clamor adque tumultus. 
Pedibus gracilibus tam eleganter 
procedit et nasulum tam alte erec¬ 
tum tenere solet, ut foramina in nu¬ 
bibus terebrare videatur. Syra autem 
vel cithara ludens melos, imprimis 
cantilenas sic balbutire tantaque 
dulcedine declamare solet ut mon¬ 
tem glacialem liquefacere possit et 
saxo marmoreo inflare vitam et 
cunctas ululas excitare ex latebris. — 


que subductarum quarum vela mi¬ 
cant colore purpureo; praeterea mihi 
transmittat ducentas scaphas mer- 
gulas, quibus nomen est torpedi¬ 
num. Denique convenies Arminium 
qui princeps Cheruscorum aurico¬ 
mus inter flumen Visurgim et Por¬ 
tam Guesfalicam in altissimo quo¬ 
dam castello eburneo habitat; hunc 
Vari imperatoris victorem illustris¬ 
simum orabis atque obsecrabis ut 
carris vel ratibus mihi transmittat 
septem millia tormentorum bellico¬ 
rum, quorum quisque globus pyro- 
bolus sit nonaginta librarum. 

(2>«Hoc est tempus calamitatis acerbum; 
Haec est calamitas temporis acerbi; 
Haec est calamitas temporis acerba; 

Hoc est tempus calamitatis acerbae.» 
Barbam, dum redieris, non tondebo. 
Ceterum censeo Crocodilopolim es¬ 
se delendam (abit). 

(solus) 

Abdelcader est asillus quidam bar¬ 
dus, quod e longinquo profectus est eam 
rapturus; sed nosmet ipsi sumus asini 
multo grandiores ac stolidiores, quod 
belligeramus eam recuperatum; nam vir¬ 
guncula, etiamsi vicerimus, in Narrago¬ 
niam patriam nobiscum se reversuram: 
fortasse procax negabit et permultum 
sanguinis profudimus in cassum. Sed 
«cum stupiditate dei ipsi luctantur frus¬ 
tra». ( 3 > «Sapienti sat» —In palatio parabo 
omnia itineri longinquo necessaria.— 
Mira quidem haec res mihi videtur, 
quod cum legatis canibus comitibus 
eorum manus afferre jute gentium vete- 
mur, hoc quidem fieri vetatur, si peregre 
proficisci jubeor solus sine ullo comita¬ 
tu Sed ne de hac quidem re cum domi¬ 
no colloquar, cum maneam is qui sum. 
id est legatus extraordinarius Boranis 
serenissimi principis Narragoniae (abit), 
(sequar) 


(1) SchUIerus: «Virgo Aureiinnensis». — (2; Adalb. de Chamlsso. — (3) Schillierus: «Virgo Aurellftnen- 
sia» III, 6. 

TU ES PETRUS 


Hermott sub alta cuspide 
afflantis aurae percitus 
adefl magister halitu 
veste et capillis defluus. 

Sene, qui alumnis praesidet; 
«Tu Petrus», ait, «Ecclesiae 
Fundamen, in te neutiquam 
portae valebunt inferae.» 

Prolem Neronum turgidam 
lapis sepulcri proterit, 
dum gentium orbes imperat 
Petrus sub Urbis concavis. 

Nisus humi detorqueant 
aves superbi Romuli; 
palmas triumphi ad aethera, 
qui fert olivas, evehit. 

Aurumque sic et purpura 
fit pulvis, et sol occidens 
fori columnas dirutas 
inter rubeta illuminat. 

‘Vivit triumphans Pontifex; 
ejus potestas tollitur, 
sive exui erret montibus, 
seu frangat iras barbari. 

Ut silva frondens turribus, 
fulsere templa gothica; 
aes et canorum concinit 
e turre sacrum flaminem. 


Invisa Teucris marmora 
Petrus sub auras evocat, 
et Vaticanum tollitur 
artis colossi nutibus. 

Tu Petrus es, Tu permanes, 
dum fronte regum decidunt 
fradae coronae, et territi 
eunt per umbras exules. 

Cani capilli fulgida 
Clementis ornant tempora; 
at saecla mentis candidae 
gaudent nitore caelico. 

Et longus ordo Antistitum 
mentem stupore perculit, 
decorus ille barbito, 
verendus iste regibus. 

Salvete, athletae nobiles: 
Leo, Innocenti, pergite, 
quos laude praebet inclytos 
scientiae profunditas. 

Duro reclusus carcere. 

Tu scandis aulam gloriae: 
(horo angelorum cingeris 
Inmaculatae “Virginis. 

Tenes habenas callide 
telluris omnis, tu Pie; 
orbi coruscas barbaro, 
Regalis Christi nuntius. 


0 Petre, dic vidoriam: 
paret tibi orbis integer, 
inmotus adstas tempori, 
inmotus Orci ad impetus, 

Carolus Hilarius CURREA, S. J. 

NOVA ET VETERA 


Fabri lignarii ferramenta 



Serra 



Hodie a lignario petemus officii ferramenta, (1) non omnia ta¬ 
men, sed notiora quae scilicet oculis cujuslibet facile occurrant, 
quamvis ligna minime tractet. « Fabricam materiariam (2) —ait Pli¬ 
nius—intenit Daedalus et in ea serram, asciam, perpendiculum, te¬ 
rebram, etc.». Faber qui in ea laborat lignarius (3) 
dicitur seu materiarius (4) quia ligna seu mate' 
riam (5) tractat. Materia seu materies Latinis lig¬ 
num significat juxta illud Columellae (R. R. V. 11, 
1): «Cuneum (6) inter corticem et materiam demit¬ 
tito». «Primi —scripsit Vergilius—cuneis tantum scindebant fissile 
lignum». (Geor. I, 144). Posteri ve¬ 
ro instrumentum invenerunt denta¬ 
tum quo ligna et Iapides secantur 
et serra (7) vocatur; ejus deminuti¬ 
va sunt serrula vel serricnla (8). serrula 

Serrago (9) dicitur scobis seu frag¬ 
menta minutissima quae humi cadunt cum aliquid serra secatur. 

Scobina (10) utuntur lignarii ad ligna abradenda sicut ferra - 
rii (11) utuntur lima (12) quae tamen magis densis minutisque denti¬ 
bus ornatur ad ferrum praesertim 
expoliendum. Differt satis scobina 
a rallo (13) instrumento ad ra- 
Uma dendum apto ut adparet ex ra¬ 

mentis quae ab rallo decidunt ac¬ 
tione illius rassoria seu rassura. Scobis enim pulvis est scobina, vel 
serra vel terebra factus; ramentum (14) vero particula crassior aut 
latior. 

Adhibent etiam lignarii interdum se¬ 
curim, (15) quae est ferramentum lata 
acie (16) ad modum hirundininae caudis, 
cujus usus lignis caedendis, cervici ampu- R “ n *‘“ 

tandae, antiquitus item in proeliis. Erant etiam apud Romanos vir¬ 
garum fasces qui magistratibus praeferebantur, et in 
B . . singulis fascibus singulae secures ad sumendum de 

I reis supplicium, quod opus esset. 

Tcnbra Quis non vidit frequenter terebram (17) qua 

quid, praesertim lignum perforatur et sic excavat 

f *rceps truncum ut non scobem sed 

ramenta etiam faciat? Tere- 
bramen (18) dicitur foramen 
terebra factum, 

Ascia (19) vocatur ins- 
trumentum ferreum quo utun- Norma 

tur fabri lignarii ad ligna do¬ 
landa, ferum habens latum et incurvum manubriumque breve ita ut 
tractari una possit manu. Simile huic est dolabrum, (20) ferramen¬ 
tum nempe ex una parte acie acuta, ex altera fossoria, longo manu¬ 
brio instructum ad caedendum et perfringendum, Forceps (21) adhi¬ 
betur non solum a materiariis sed a ferrariis, chiru- 
gis, aliisque plurimis fabris ad capiendum retinen- 
dumque. Differt a forfice (22) qua filum, telam, pannos 
et alia hujusmodi incidimus; ejus deminutivum est 
forficula. Commune est etiam pluribus fabris lig na- RinehM 
riis, sutoribus, lapicidis, chirurgis agricolis etc. scal¬ 
prum (23) quo quidpiam inciditur. Scalpellum (24) ejus deminutivum 
adhibent praesertim chirurgi ad aperiendas ve¬ 
nas et secandas carnes, c. 

Nihil de malleo (25) addam nec de circi- 
Faacca n o, (26) nec de norma, (27) nec de runcina (28) 

quae est instrumentum rallo minus, quo ligna aspera levigantur. 



(i) Herramientas. (2) Carpinteria. (3 
y 4) Carpintero. ( 5 ) Madera. (6) Cuna. 
( y) Sierra. (8) Serrucho. (g) Serrin. (io) 
tscojina. (11) Herrero. (12) Lima. (13) 
Garlopa.fij.) Virula. (i 5 ) Hacha. (16) 


Corte. (iy) Barrena f/8) Barreno (19) 
Asjxela. (20) Zapapico. (21) Tena\a. (22) 
Tijera. (23) Escapla, (24) Lanceta. ( 25 ) 
Martillo. (26) Comphs. (2y) Escuadra. 
(28) Cepillo. 

Emmanuel Jove, C. M. F. 


Epistularum commercium 

Josephus Aloisius Sampere S. J. R. D. Emmanucli Jove, s. p. d. 

Dile&issime in Xto. P. Moderator «Palaeftrae Latinae»: Miraberis fortasse 
quod inter tot ac tantas gratulationes ob sollemnia beatificationis tui amantissimi 
Parentis ac Legiferi, meam non reperires. Candide fateor me illis diebus in morbum 
incidisse; quare fieri non potuit quin huic dulcissimo officio facerem satis. Nunc 
vero et ex corde vobis omnibus gratulor, et Deum Optimum Maximum enixe pre¬ 
cor ut in San&orum album quamprimum referatur. 

Numerus extraordinarius perbelle apparuit: si placet, occasionem sumens 
illius operis «B. P. Claret Linguae Latinae in Hispania Propulsor» poteram attinge- 


Segarra - Palaestra Latina (Cervera) 01/10/1934 - Pagina 11 




www.culturaclasica.com 


12 

re locum et disputationem non injucundam: utrum ethnici scriptores ari chriStiani sint 
praelegendi; idque tradare potero sive lucubratione aliqua sive dialogo. Quod opel¬ 
la nodra de conjudivo cares, nihil (acis damni; at ii adhuc illam desideras, conficiam 
hac aestate opus: nunc enim prae angudiis temporis vix potui tibi morem gerere. 

In podremo numero tuae Palaestrae plurirum te amo: vidi enim pulcram 
poesim mei commilitonis: qua re nihil mihi potuit accidere jucundius. 

Nunc ad te mitto dialogum sat elegantem ab aliquo alumno Supremae Gram¬ 
matices confedum, in qua facile perspicies pulcrum exemplum de ratione educendi 
frudum ex libro de $enedute. Plurimos dialogos variarum rerum possem ad te mit¬ 
tere, imo et non injucundam orationem de « Vergilio Cordis Moderatore». 

Vale, mi dilede Moderator; reliquum ed ut certemus inter nos officiis: qui¬ 
bus vel vincam te vel potius vincar abs te. > 

Unum ed quod minime oblivioni tradendum volo: petivi quadam die Namur- 
cum, ibique clarissimum P. Van Ooteghem salutavi; cumque ab eo quaererem cog- 
nosceretne « Palaedram Latinam», quin imo, ait et commercium litterarium cum P. 
Jove habeo, qui «est tres gentil». His auditis et laudatione eximia a folio periodico 
«EI Debate», nihil mirum quod animus meus augeatur ad aliquam rem adgredien- 
dam pro tua clarissima ephemeride. 

Vale et j|>e (ibi addidissimum, ut coepisti, amare perge. 

Chevctonia, 28 - VI - 34. 

Emmanuel Jove, C. M. F. Josepbo Aloisio Sempere, S. J. Socio Carissimo s. p. 

Eo die tuas accepi litteras, easque jucundissimas, quo die in urbe hac nodra 
sollemne claudebamus triduum in honorem Bti. Claret nodrae Congregationis Funda¬ 
toris. Quo quidem , accidit ut omnibus aliis laetitiae causis accederet gratulatio tua. 
Unde argues etiam, eam non fuisse seram, quamvis infirma valetudo tibi impedierit 
quominus eam prius mitteres. Ut videres tamen quam mihi placuerit tua gratulatio 
novi Beati Claret imagunculam cum frudo de reliquiis ejus his litteris adjungebam. 

Tu vero eam poteris materiam sumere: utrum ethnici scriptores an £hriftiani 
sint praelegendi, atque nobis et ledoribus nodris facias gratissimum. Malim tamen 
ut lucubratione, non dialogo, id praedes eo quod totum insequens curriculum con- 
loquiorum sedionem complebit adio dramatica Narragonia et Crocodilopolis ex 
Germania nobis missa. Podea quam ea de re locutus fueris, de utendo conjundivo, 
si tibi libuerit, suscipies. 

Insequentibus curriculis, favente Deo, dialogum «Missiones minime sunt negle¬ 
gendae,» aliosque variarum rerum, quos dicis habere jam confedos, edere poterimus. 
Orationem de Vergilio Cordis Moderatore mitte quantocius et ita certo certius in ea 
pugna de officiis inter nos exhibendis, me nequiquam reludante, vidor abibis. 
Quid autem dicam de Patre Ooteghem, clarissimo Moderatore commentarii *Les 
Studes Classiques», qui meam amicitiam tanti facit? Velim cum iterum videris mei 
in eum amoris significationem tederis. 

Jubeo te salvere, tuosque commilitones'' atque discipulos vel exules vel non 
exules. Cervaria V idus Julias. 

CURSUS GYMNASTICUS 


In Georgica, II, 136-176. (Italiae descriptio). 


«In descriptionibus, ait Heineccius, 
(Fundamenta styli cultioris, pag. 336), 
felicissimum est ingenium Vergilii» Ita¬ 
liae tamen descriptio in pulcherrimis 
Georgicorum locis est habenda. Occas- 
sione sumpta a terrarum descriptione, 
quibus quaeque arbores conveniant, 
poSta in Italiae laudes digreditur, quam 
omnibus aliis terris praefert, tum prop¬ 
ter mala quibus caret, tum propter bona 
quibus uberrime adfluit eminetque, 
«propter soli ubertatem, fruges, armenta, 
afiris temperiem, atque inde fecundita¬ 


tem et proventus amplissimos, urbes, 
aedificia, flumina, lacus, metallorum fo¬ 
dinas. populos, viros denique bello cla¬ 
ros, atque in his praecipue Augustum» 
(Minelius). In opere Varronis (de Re 
Rustica, I, 2 et seq.) prima invenitur 
Italiae descriptio; notissima est descrip¬ 
tio a Plinio allata in Historia Naturali 
(III, V, 39 et seq.) Inter recentiores Ver¬ 
gilium feliciter imitatus est celeber poeta 
gallus Andreas Chenier (Hymne b la 
France) qui in perturbatione gallica, 
adhuc juvenis obcubuit. 


Sed neque Medorum silvae, ditissima terra 
Nec pulcher Ganges atque auro turbidus Hermus, 
Laudibus Italiae certent; non Bactra neque Indi, 
Totaque thuriferis Panchaia pinguis arenis. 


Medorum siluae: Aliqui legunt sed 
neque Medorum, (silvae ditissima) 
terra, ut sic se habeat sensus: terra Me¬ 
dorum. ditissima silvae (genitivus) Ita 
Stampini (Le Georgiche, in h. 1.) et Ba- 
zouin (Les textes latins, l.«, p. 536) In 
textu critico Ribbeck, nullum punctua- 
tionis signum affertur. 

Auro turbidus Hermus: «Hermus 
Lydiae fluvius, qui superfusus campis 
gignit fertilitatem, unde arenas aureas 
fingitur trahere» (Servius), Cf. Martialis, 
Epigr,. VIII, 78, 5); turbato sordidus au¬ 
ro Hermus»; simile dicitur de Tago, His¬ 
paniae flumine; unde idem Martialis (I, 


50); «Aestus securos aureo franges Tago 
obscurus umbris arborum». 

Italiae: dativus, complementum verbi 
certent; constructio poetica; «Apud poe¬ 
tas, enim, verba pugnandi dativo, apud 
alios junguntur praepositioni cum» (Llo- 
bera, 260, III) Laudibus: ablativus com¬ 
munis, limitationem seu relationem 
exprimens. Certent: subjunctivum po- 
tentiale (non possunt certare ) aut forte 
imperativum (ne certent ). 

Panchaia: insula fictitia pretiosis 
metallis ditissima; quibusdam videtur 
regio Arabiae Felicis. 


Haec loca non tauri spirantes naribus ignem 140 

Invertere, satis immanis dentibus Hydri, 

Nec galeis densisque virum seges horruit hastis; 

Sed gravidae fruges et Bacchi Massicus humor 
Implevere; tenent oleae armentaque laeta. 


Tauri: Adlusio ad tauros Colchidae 
qui, ui fabulae referunt, flammas nari¬ 
bus spirabant; his tauris Jason ad ara¬ 
trum alligatis, terram dimovit (inverte¬ 
re) seminavitque dentes draconis (satis 
immanis dentibus hydri) qui vellus 


aureum custodiebat, et ex illo semine 
statim eruperunt milites ( seges virum 
horruit), cfr. Ovidius Metam. VII. Satis: 
Ablatlbus absolutus verbi sero (semina¬ 
re); alii dativum esse malunt, scii. Prop¬ 
ter sationem dentium, et idem esse ac 

participium passivum in praesenti, quod (Aen. VII, 725) «Vertunt felicia Baccho 
in idiomate latino desideratur, (cfr. Massica, quo castris et quos de collibus 
Georg. 1.206) Virum: Antiqua forma ge- altis Arunci misere patres». Oleae: An- 
nitivi pluralis, frequens apud Vergilium. tiqul interpretes, ut hiatum vitarent, sic 
Massicus: scii, ad Massicum pertinens, textum correxerunt: Oleaeque: sed haec 
qui est mons celeber in finibus Latii et licentia in arsi et caesura versus hexa- 
Campaniae, vini optimi ferax et ob id a metri semel et iterum est apud Vergi- 
poetis celebratus. De quo idem Vergilius lium (cfr. Georg. I, 221,341 cet). 

Hinc bellator equus campo sese arduus infert; 145 

Hinc albi, Clitumne, greges et maxima taurus 
Victima, saepe tuo perfusi flumine sacro, 

Romanos ad templa deum duxere triumphos. 

Hic ver assiduum atque alienis mensibus aestas; 

Bis gravidae pecudes, bis pomis utilis arbos. 150 

Hinc... hinc: Repetitio, in descriptio- delectat. Maxima victima, est casus ad- 

nibus crebrius usurpata. Campo, rec- positionis. Victimae proprio sensu dice- 

tius in campum, propter verbum infert, bantur majora animalia, imprimisque 

motum significans. Arduus: sensu pro- taurus; animalia minora, ut oves, hos- 

prio ut hic, est capite erecto, figurate tiae appellabantur. Flumine sacro: Flu¬ 
idem est ac operosus, difficilis. Clitum - men sumitur pro aqua; continens pro re 

ne: apostrophe. Clitumnus est fluvius contenta, metonymia. Ducere: idem est 

Italiae, celeber ob pascua et aquas, quae ad praecedere, anteire. Romanos 

ab armentis potae, alvos foetus edere triumphos: pro romanos triumphato - 

dicebantur A poetis passim celebratus, res; nomen abstractum pro concreto, 

non modo latinis sed et recentioribus metonymia: Hic ver assiduum: bis 

Italis (ut Carducci), quos tamen aliquam pomis utilis arbos: Hyperbole; cfr. ta- 

do ethnica potius quam christiana musa men Plinius (Hist. Nat. XVI, 27 50). 

At rabidae tigres absunt, et saeva leonum 
Semina, nec miseros fallunt aconita legentes, 

Nec rapit immensos orbes per humum neque tanto 
Squammeus in spiram tractu se colligit anguis. 

Adde tot egregias urbes, operumque laborem,- 155 

Tot congesta manu, praeruptis oppida saxis, 

Fluminaque antiquos subter labentia muros. 

At rabidae tigres: Praemissa parti- cutio poetica, quae sibi vult «celerrime 

cula at, Vergilius significare intendit non movetur, corpore in orbes sinuato» 

esse in Italia pericula quibus aliae regio- (Stampini, Le Georgiche, in h. 1-) 

nes abundant; ab ea enim absunt rabi- Congesta: exstructa. Congerere proprie 

dae tigres, feroces leones, herbae vene- dicitur de his quae materialia sunt vel 

natae; et quamvis non desunt serpentes, pluribus constant partibus, quaequae 

sed non tam inmanes quam in aliis re- unum in locum comportantur. Prae- 

gionibus. ruptis saxis (in): ablativus loci, non 

Aconita: aconitun est species herbae materiae. Sensus est: oppida in dumosis 
venenatae. Rapit immensos orbes: lo- rupibus extructa. 

(sequar) 

H. Martija, C. M. F. 

PER ORBEM 

Litterarum Latinarum Cultus in Hispania 


In commentario Revue des etudes la¬ 
tines W dissertatio recens adparuit a cl. 
Josepho M. Pabdn in universitate Sal- 
maticensi praeceptore signata de mirabi¬ 
li apud Hispanos litt. Lat. renatu. 
Au£torem ex animo gratulor ac laudo 
qui, quamvis rem nondum penitus eno¬ 
datam proposuerit, quantum tamen la¬ 
boris impenderit Coetus seu Societas 
pro iludiis hiitoricis (Centro de efludios 
biftoricos, - Madrid, y, Medinaceli) ad 
litteras classicas alendas et fovendas 
longe lateque explicavit. 

Hanc ego oblatam occassionem adri- 
piam, ut de cultu litt. Lat. apud noftra- 
tes perfumSorie saltem pertra&em. Com¬ 
mentarii, Conle&iones, Conlationes, Bi- 
bliographia tot erunt rubricae quae 
noftram capient de renatu litt. notitiam. 
Ne tamen videar universam rei histo¬ 
riam perficere velle, nonnulla tantum 
innuam facta recentia, necnon proposita 
digniora. 

Commentarii insigniores. — Coetus Ma- 
tritensis proludiis historicis de his tri¬ 
bus curat commentariis ad classicas litt. 
pertinentibus: a) Revifla de filalogta 
clasica, b) Archivo espanol de arte y ar- 
queologta, c) Emerita. Duo priores an¬ 
tiquiores sunt, ideoque et a le&oribus 
adprime cogniti, ni fallor, unde nihil de 
his, sed tantum de pofteriore commen¬ 
tario. 

EMERITA in campo bonarum litte¬ 
rarum hoc ipso vertente anno floruit, 
atque nihil efl nisi commentarius lin¬ 
guarum et philologiae classicae bis in 

( 1 ) R. des E. L., 1934 , pp. 40 - 45 . 


anno editus. In primo fasciculo, pagi¬ 
narum prope 200, disquisitiones scienti- 
ficas invenies clarissimorum Bonfante, 
Garcia de Diego, Hernando Balmori, J. 
M. Pabon. EMERITA nexus seu vincu¬ 
lum erit mirabile, quo humaniores viri 
hodierni cum hefternis copulentur; ho¬ 
dierni vero, vel maxime dissiti, mutuo 
accedant et inter se conjungantur. 

Praeterea singulae universitates pe¬ 
culiares quoque edunt commentarios 
plus minusve praeftantes. In his argu¬ 
menta nonnulla de litt. Lat. quandoque 
evolvunt magiftri. Mentione honorifica 
utar pro ephemeride trimensili Jiolettn 
dei seminario de efludios de arte y ar- 
queologia a professoribus universitatis 
Valiisolletanae moderata. De ea sermo¬ 
nem habuit R. des E. L. 1934 p. 35. 
Ephemerides aliae hispanae, quae argu¬ 
menta classica et archaeologica non raro 
evolvunt hae sunt: Anales dei centro de 
cultura de ‘Valenda, Bolettn de la Uni- 
versidad de Granada, Bolettn de la So- 
ciedad arqueologica luliana, Revifta dei 
centro de efludios extremenos, Atenas, Bo¬ 
lettn de la academia de ciendas y bellas 
ades de Cordoba, Anales de la Universi- 
dad de Madrid, Bolettn de la academia 
gallega, Bolettn de la comision de monu- 
nientos hifloricos y arttslicos de Navarra, 
Logos, Bolettn de la comision prov. de 
monumentos de Orense, Efludis universi- 
taris Catalans, etc. 

Atque sub hac rubrica, quidni Pa¬ 
laestram nostram commemorem? Hinc 
annus eft illi quintus originis. Laudem 

quam de litt. Lat. Hoc tempore meruerit, 
dignoscere licet tum ex argumentis per- 
tra&atis, tum ex testimoniis a celeberri¬ 
mis viris acceptis. Verba laudatoria cum 
ipsemet alias conlegerim atque expromp¬ 
serim, nunc consulto praetereo. 6) 

Classicorum contectiones. — Hujusmodi 
conle&iones exiguum apud nos favorem 
recipiunt; eo potissimum quod inftitutio 
noftra, quam «nationalem» vocant, parvi 
Habet classicas litteras. Quam senten¬ 
tiam ipse J. M. Pabon in laudato articu¬ 
lo ultro confirmat. Unde niHil mirum si 
nonnullae editiones paulo poSI decesse¬ 
runt quam coeptae sunt. Exempla Habes 
in BibliotH. Class. Voluntad» (Cf. Pal. 
Lat. a. I, p. 79) et in BibliotH. Scholari 
Class., quam clarissimi PP. S. J., 
optimis auspiciis adgressa fuerant. Volu¬ 
mina usque modo edita venalia nunc 
proftant apud bibliopolas Edit. FAX 
(Matriti, apar . 8001). Duae tamen re¬ 
manent conle&iones in catalaunica terra 
exortae: Fundatio Bernat Metge Barci¬ 
none feliciter inita (Barna , via Layeta- 
na, 30, 7. 0 ), quae anno jam transafto 
plus LX opera, atque volumina plus C 
ediderat; et Bibi. S. Pacia alias Col-lec- 
cio Catalana de Classics Criftians (Bar¬ 
na., Gignis, 23, I, 1), quae id maxime 
intendit ut praeclariora scriptorum £Hris- 
tianorum opera in catalaunicam linguam 
translata piis ledtoribus obferat. 6) 

Non desunt praeterea laudatissima 
conamina. Coetus enim Matritensis pro 


studiis Hiftoricis propositum edendi de¬ 
claravit classicorum Lat. scripta, una 
cum versione hispanica et adnotationi- 
bus criticis; atque cum Hac critica edi¬ 
tione, scholarem editionem nuntiavit, 
quam aulae no&rae adeo desiderant. 
Nos ipsi momenti conscii et inopiae, 
editionem Class. scholarem adgredi op¬ 
tabamus, quam, prout nunc res se ha¬ 
bent, dereliquere coafti sumus, non ta¬ 
men ad calendas graecas. 

Conlationes poblicae.—Hae conlationes 
quae potissimi scientiarum ftimuli me¬ 
rito reputantur, quaeque in Germania, 
in Gallia, in Italia, in Anglia frequentes 
sunt et repetitae, apud nos rarae sunt et 
parvi Habentur. Tamen Hac noftra tem- 
peftate non defuerunt conlationes a cele¬ 
berrimis viris moderatae, quas albo la¬ 
pillo signandas censuimus. Hic earum 
praecipuarum specimen innuam: Matriti 
mense aprili Dr. Paulus Faider disseruit 
de Lexico Latino componendo; Dr. Car- 
copino ibidem mense majo veftigia de¬ 
claravit seu recentiores conspeftus qui 
Romae adparent. In conlegio Cantabro 
nuperrime clarus P. Cayuela S. J. con¬ 
lationes habuit de litteris Latinis et 
Graecis: Ciceronis et Demosthenis figu¬ 
ram vivide depinxit, eorumque opera 
obiter evolvit. Eodem tempore Dr. Is- 
mael Rodriguez opus litterarium eximii 
Menendez Pelayo proposuit; Fr. Anto¬ 
nius Torro Ludovici Vives paedagogi et 
classicarum litterarum cultoris merita 


(1) Cf. Pal. Lat. n. 18, an. IV, p. ia6. Recentiora exstant testimonia signata ab Eugenio d’Ors in ephemeride 
«EI Debate», ab Antonio Griera in «Catalunya Social», a Georgio Miranda in «EI Correo Catalin». Non patior poftremi 
verba praetermittere qui ait: • ...El viejo edificio de la Univertidad de Cervera, cuyos dmbito» tan be&ot estdn al 
ritmo quintario dei lati», por boea de tus eximios profetores e insigne» cancelarios, que van det tanto p tabio don Fran- 
cisco de Queralt haRa don Ramon Ldz^iro de Dou, ve aparecer mensualmente una revifta, PALAESTRA LATINA, cuyo propdsito 
es mantener vivo, adivo y credente el e£ludio y la prd&ica, de palabra y por escrito, de la lengua latina... Tiene toda la variedad 
encantadora que da de si la lengua latina, todo el encanto vario que se deriva, como de fuente inexuaila de fuvencia, de la lite * 
ratura dei Lacio. Es pedagdgica y erudita, tiene pdginat de tono dcliberadamente elemental y otras de retonanda sabia...». — (3) 
Cf. Pal. Lat. a. I, p. 16, 6a; 143. 

celebravit; demum cultissimus vir Euge- 
nius d’Ors de hifloria litterarum scien¬ 
tiarumque magna discipulorum expefta- 
tione conlationes habuit dissertissimas. 
Hae vero conlationes et cursus Class. 
Litter. uberrimos fru&us reportabunt 
in craftinum. 

Bibliographia. — Sponte sane fateor 
haud magnum in hac re scriptorum His¬ 
panorum esse laborem et gloriam. Quod 
tamen non obftat, quominus volumina 
aliqua ad cultum Litt. Lat. spe&antia 
oftendere possimus: uti ea quae sub 
auspiciis Coetus Matritensis pro ftudiis 
hiftoricis eduntur, necnon quae conti¬ 
nentur in se£tione philologica et ar£haeo- 
logica In&ituti pro Studiis Catalaunicis 
( Barita. Palati de la Generalitatj, deni¬ 
que quae sumptibus «Officinae Roma¬ 
nicae» (Barda. Duran i Bas, nj, philo¬ 
logica opera typis mandantur. Hujus 
Off. Rom. notitiam in Pal. Lat. invenies 
a. II, p. 63. 


Alia digna sunt quae laudentur ope¬ 
ra hinc et illinc vulgata: ex. gr.: «Histo¬ 
ria de la literatura latina» opus a 
dignissimis Alemany et Cortes Matriti 
anno praeterito editum. Sed nunc jam 
satis eSi. 

Verbum tantum poftremum addam. 
Si hodiernam populi noStri hiStoriam 
conspicimus, in eo quod ad litt. class. 
pertinet, inopiam quamdam et egeSiatem 
inveniemus: quod si priStinam hiStoriam 
consulimus virorum resurget clarissimo¬ 
rum manus: Martialis, Seneca, Columel¬ 
la, Quintilianus, Prudentius antiquitate 
classica celebres; aevo medio Nebricen- 
sis, Brocensis, Ludovicus Vives, aliique 
ftili cultioris viri. Ine£t igitur noftro 
sanguini virtus ac robur ut classicas lit¬ 
teras maximo fruftu, acquaque emula- 
tione et gloria colamus: «et dubitamus 
adbuc virtutem extendere fadis»? (Aen. 

L. VI, 807). 

}. M. Jimenez, C. M. F. 


Bibliographia 


Beatus Ant. M. Claret. - « Episcopo¬ 
rum Stimulus » seu notulae de for¬ 
ma servandae Ecclesiae pulcritudi- 
nis. Ed. quarta. 1934, p. 230. 
Occasione diei sollemnis Beatifica- 
tionis Antonii Mariae Claret, Venerabi¬ 
lium Eciesiae Praesulum instantiis per¬ 
moti,superiores Congregationis Mission. 
FF. I. C. M. quartum jam edere statue¬ 
runt opus claretianum cui titulus Epis¬ 
coporum Stimulus. Sed ut Episcopis 
non solum Hispanis et Americanis, sed 
omnibus cujusque gentis et linguae opus 
proficeret, ex Hispanico sermone in La¬ 
tinum transferte oportuit. Hic labor 
dignissimo Patri E. Jov6 hujus commen¬ 
tarii Moderatori committebatur, qui aliis 


sociis adjuvantibus, praesertim P. H. 
Martija, hebdomada una ieliciter opus 
consumebat. 

Haec quarta operis editio continet igi¬ 
tur textum Hispanum, qualis a Bto. 
auctore conscriptus est, ac simul trans¬ 
lationem in latinum sermonem; utrum¬ 
que duplici columna dispositum. Con¬ 
tinet praeterea editorum proemium et 
appendices praestantissimos. In prooe¬ 
mio admodum Rdus. P. Johannes Pos¬ 
tius operis historiam, editiones, censu¬ 
ram, descriptionem proponere curat. Inter 
appendices recensemus tertium qui est 
de ordinatione studiorum ecclesiastico¬ 
rum in regio Escurialensi Monasterio. 
Velim revera hujus appendicis peragra- 

phum de lingua latina integram transfer- 
re, quae una cum doctrina a Bto. tradita 
in operibus «EI Coltgial Instruido» P. I, 
cap. XVI, 2°, 1860, p. 202 et «La Voca- 
cidn de los Ninos» Sect. III, cap. V. om¬ 
nem Fundatoris nostri sententiam de in¬ 
formatione Latina declarat. Tamen ne 
longius has notulas protraham, quam 
par est, tria tantum monita ibi notata ad 
calcem breviter transferam. (1) 

J. Ga&i.—Redierdies sur les jeux se - 
culaires. —Les Belles lettres, Paris, 
1934, p. 120. 

Judicium bibliographicum de opere 
cl. Oag6 mihi nonnisi propitium ac lau¬ 
dabile proferre licet, eo ipso quod in con- 
lectionem Societatis pro Studiis Latinis 
recipi meruerit, postquam in commenta¬ 
rio ejusdem Societatis primum editum 
fuerat. Opus quattuor capitibus comple¬ 
tur: 1) Tarenti situs; 2) Carmen saeculare 
Horatianum; 3) Conclusiones quae ex 
recentioribus fragmentis epigraphicis e- 
duci possunt; 4) Ludi saeculares et Urbis 
natalis ludi. Qui tamen in eo simplicita¬ 
tem et unitatem fortasse non perspexerit, 
animadvertat oportet propositum aucto¬ 
ris, quod non fuit opus integrum et ab¬ 
solutum perficere, sed disquisitiones (re - 
cherdies) aliquas offerre quae de re com¬ 
muni agerent, quamvis inter se non om¬ 
nino cohaererent. Auctor vero insudasse 
scimus in libro conficiendo, qui uni¬ 
versam rem de saecularibus ludis am¬ 


plectatur. Ubi finem labori suo imposue¬ 
rit, nobis opus perfectum absque dubio 
offeret. 

At nunc has simplices animadversio¬ 
nes in auctorem habebam: quare textum 
inscriptionum epigraphicarum ad ludos 
saeculares spectantem, de quo totiens 
sermonem in opere fecit, semel saltem 
non transtulit? Praeterea optimo jure, 
mea quoque sententia, placitum Dris. 
Momsem rejicit; at conclusio de eodem 
repetendo carmine in Capitolio et Pala¬ 
tino mihi non omnino adridet. Sunt ete¬ 
nim duo alia carmina Horatiana quae 
diversis diebus potuerunt concini ludis 
saecularibus perdurantibus. Sunt videli¬ 
cet hymnus ad Dianam et Apollinem, 
cd. 21, 1. 1: «Dianam tenerae dicite vir' 
gines .»; atque od. 6,1. IV: «Dive, quem 
proles Niobea magnae,..» Laudata car¬ 
mina cum saeculari carmine mirabiliter 
consonant potftico numine, sensu, figu¬ 
ris, precibus. Hac ratione et adimpletur 
illud: «eodemque modo in Capitolio», 
et populum Romanum non culpamus 
inopiae precum et carminum, quibus 
saecularibus diebus usus fuerit. 

J. M. JlMfiNEZ, C. M. F. 

Le Georgiche di Virgilio, commentate 
da Ettore Stampini. Parte prima, li¬ 
bri I e II, G. Chiantore, Torino, 1932. 

Georgica, monumentum Latinae pofi- 
seos perfectissimum, sine commentario 
intellegi nequeunt, praecipue ab alumnis 


(i) I. a Advert. Se han de valer de una gramdtica que tenga las regias en latin... 

II. a Advert. Se han de valer para la traduccidn de libros de la Sda. Escritura... 
de los SS. Padres... Para la poesia podrdn servir los himnos dei Breviario y Misal. Los 
poetas: Juvencio, Sedulio, Arator, Aurelio, Prudencio. etc. 

Tambiin se han de valer de autores profanos, escogiendo autores y fragmentos 
que no contengan cosa alguna que pueda escandah^ar y que sdlo sirva al intento, que es 
aprender con Ioda propiedad y eleganda la lengua latina, v. gr.: la historia romana por 
Tito Livio, las guerras civiles de Julio Cisar, tas de Salustio, los Varones ilustres de Cor¬ 
nelio Nepote, las cartas de Cicerdn, sus libros De Officiis, De Amicitia, De Senectute, y 
algunas oraciones; las instituciones oratorias de Quintiliano, varias odas, epistolas y el 
arte pottico de Horacio, casi todo el Virgilio, etc. 

III. a Advert. La lengua latina se llama lengua muerta; pero enlre los estudiantes 
eclesidsticos se ha de mirar como lengua viva y se ha de tratar como tal,- Se han de acos - 
tumbrar a hablar siempre en latin, singularmente en las autas y en los paseos, exdmenes, 
graduaciones y concursos. (App. III, cap. g; Lengua latina, Episcop. Stim. p. 182 ). 

quibus in Lyceis et Universitatibus hu¬ 
jus egregii operis studium praecipitur. 
Editio Stampini non prima in Italia ap¬ 
paruit; ante eum Raphael Fornaciari hu¬ 
jusmodi consilium feliciter iniit. Sed stu¬ 
dia Vergiliana, quae in dies augentur, 
perfectius opus exigebant. Operis exitum 
demonstrat editio altera ab auctore pro¬ 
lata. Generatim in textu critico editio¬ 
nem Ribbeck sequitur, a quo tamen in 
aliquibus discedit, ut in ortographia. 
Commentarium satis completum est; et 
quamvis, ut ipse fatetur auctor, in hisce 
operibus non ea rei novitas quae in aliis 
est quaerenda, metam nihilominus atti¬ 
git, optima ex optimis auctoribus seli¬ 
gens, et plura nova de suo thesauro pro¬ 
ferens. Alteram partem operis exspecta¬ 
mus, quam auctor brevi editum iri pro¬ 
mittit. 


Prof. Emmanuel Jov£, C. M. F. 

Moderator 

Thypotraphla F. Campa Calmti - Tarrcpaa 


Walde Aloisius et ). B. Hofmann, 

Lateiniaches Etymologisches Wtir- 
terbuch — Dritte neu bearbeite Au- 
flage—7 Lieferung (Bogen 26-30). 

Septimum jam fasciculum nobis tra¬ 
dit J. B, Hofmann sui meritissimi voca- 
bularii etymologici quod a ferentario 
ad vocem fullonis usque pertinet. Quid 
opus est nostris laudibus in labore eru¬ 
ditissimo qui verborum omnium peni¬ 
tissimas radices investigat et compara¬ 
tionem instituit cum linguis et recenti¬ 
bus et antiquis, qui derivata quaecumque 
verba proponit ut melius cujusque voca¬ 
buli pateat significatio? Accipio in 
exemplum verbum ferio quod est in pri¬ 
ma pagella et in eo pervestigando auc¬ 
tor usus signis compendiariis confertis¬ 
simam occupat fere sesquipaginam quae 
philologi cujusquam valeat famem peni¬ 
tus explere. Nos studiose alios specta¬ 
mus fasciculos donec perfectum videa¬ 
mus tantum opus.—H. Martija, C. M F. 



^ ....--v 

Beati Ant. j 
H. Claret Hymnus I 




Quattuor vocibus inae¬ 
qualibus, organo comitante, 
concinendus. Carmen Lati¬ 
num ab H. Martija composi¬ 
tum. — Hispanicum fecit et 
Catalaunicum R. Illa.—Musi¬ 
ca a P. Thoma L. Pujadas. 


2 ptae. 

Apud Administratorem 
Palaestrae Latinae 

SANATORIUM 

Nostin’ novos medicationis naturalis productus....? 


Formulae sunt Rdi. Dris. J. Garcla Roca. 


Sanatorium Depurativum. 

Saltatorium Eupepticum. 

Sanatorium Purgans. 

Contra phthisim in omnibus morbi periodis; Qj SjS jjg^y J4visMIBr 

Sanatorium Regenerativum. 

Contra anemiam, ciorosim et organicas feminarum mabc* «ioistbioj 

perturbationes; Sanatorium Pilulae Ferrugineae. 

Veneunt in pharmacopolis et specificorum sedibus. 

